Diari Oficial de la Generalitat Valenciana


Sumari del DOGV 6244, del 13-04-2010 (2010/3988)

RESOLUCIÓ de 25 de març de 2010, del director general de l'Aigua, per la qual es delega la Direcció General de Salut Pública per a les competències de control sanitari de la qualitat de les aigües del departament de Salut de Vinaròs.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6244

Data del DOGV
:   13-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3988


Data del document
:   25-03-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Conselleria de Sanitat
    * política sanitària
    * delegació de poders
    * competència administrativa

RESOLUCIÓ de 25 de març de 2010, del director general de l'Aigua, per la qual es delega la Direcció General de Salut Pública per a les competències de control sanitari de la qualitat de les aigües del departament de Salut de Vinaròs. [2010/3988]  
La Direcció General de l'Aigua de la Conselleria de Medi Ambient, Aigua, Urbanisme i Habitatge és l'actual òrgan competent de la Generalitat en matèria de control i protecció de la qualitat sanitària de l'aigua de consum humà i de bany, segons resulta del que preveu l'article 9 del Decret 139/2009, de 18 de setembre, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge.  
Aquesta circumstància és conseqüència de l'atribució originària de competències en matèria de sanitat ambiental a l'Agència de Medi Ambient, per mitjà del Decret 3/1989, de 16 de gener, del Consell de la Generalitat Valenciana, pel qual es crea l'Agència esmentada. En base a aquestes previsions, els successius reglaments orgànics i funcionals de la Conselleria competent en medi ambient han inclòs entre les seues funcions aquelles relacionades amb el control sanitari de la qualitat de l'aigua.  
La Llei 4/2005, de 17 de juny, de la Generalitat, de salut pública de la Comunitat Valenciana atribueix a la Conselleria de Sanitat les competències sobre atenció al medi ambient quant a la possible repercussió sobre la salut humana, sense perjudici de les que són pròpies d'altres Conselleries i administracions públiques. A aquest efecte, en l'article 9.2 g), li assigna, entre altres, la vigilància sanitària de la qualitat de les aigües potables de consum públic, com també de les aigües de bany i recreatives i els equips de transferència de massa d'aigua en corrent d'aire amb producció d'aerosols.  
Per la seua banda, la disposició final cinquena de la Llei 4/2005, de 17 de juny, estipula que, en el termini d'un any des de la publicació, el Consell de la Generalitat ha de regular l'assignació a la Conselleria de Sanitat o a les seues entitats autònomes de les funcions i competències previstes en aquesta llei, especialment les referents a sanitat ambiental, d'acord amb el que disposa l'article 9.2.g) d'aquesta llei.  
Mentre es duu a terme, de manera definitiva i completa, la modificació dels Reglaments orgànics i funcionals d'ambdues Conselleries per a complir les previsions contingudes en la disposició final esmentada, es considera convenient delegar la Direcció General de Salut Pública per a l'exercici de les funcions que sobre aquesta matèria té la Direcció General de l'Aigua. L'abast d'aquesta delegació correspon en aquest primer moment a les funcions exercides en aquesta matèria en l'àmbit territorial del Departament de Salut de Vinaròs.  
En conseqüència, de conformitat amb el que disposa l'article 13 de la Llei 30/92, de 26 de novembre, de règim jurídic de les administracions públiques i del procediment administratiu comú, d'acord amb el que preveu l'article 63 de la Llei 5/1983, de 30 desembre, del Consell i a l'empara de l'autorització prèvia del conseller de Medi Ambient, Aigua, Urbanisme i Habitatge, atorgada amb data 15 de març de 2010, en compliment de la previsió de l'apartat 4 de l'article 63, resolc:  
Primer  
Delegar la Direcció General de Salut Pública de la Conselleria de Sanitat per a l'exercici de les actuacions de control sanitari de la qualitat de les aigües que a continuació s'indiquen:  
a) Les funcions de vigilància sanitària de l'aigua de consum humà i la resta de funcions atribuïdes a l'autoritat sanitària en el Reial decret 140/2003, de 7 de febrer, pel qual s'estableixen els criteris sanitaris de la qualitat de l'aigua de consum humà i normes de desenvolupament, o normativa que ho substituïsca.  
b) La vigilància sanitària de les piscines d'ús col·lectiu i els parcs aquàtics, segons el Decret 97/2000, de 13 de juny, del Govern Valencià, pel qual es modifica el Decret 255/1994, de 7 de desembre, del Govern Valencià, pel qual es regulen les normes higienicosanitàries i de seguretat de les piscines d'ús col·lectiu i dels parcs aquàtics, o normativa que ho substituïsca.  
c) La vigilància de les condicions higienicosanitàries dels allotjaments turístics i altres llocs d'esplai i oci, com ara càmpings, zones d'acampada i àrees recreatives, albergs juvenils, centres i colònies de vacances i anàlegs (granges escola). Tot això basant-se en les normatives que regeixen aquestes activitats.  
d) La vigilància sanitària dels equips amb probabilitat de proliferació i dispersió de legionel·la, segons el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi i el Decret 173/2000, de 5 de desembre, del Govern Valencià, pel qual s'estableixen les condicions higienicosanitàries que han de reunir els equips de transferència de massa d'aigua en corrent d'aire amb producció d'aerosols per a la prevenció de la legionel·losi, i normes de desenvolupament, o normativa que ho substituïsca. Com també les actuacions davant de la notificació de casos de pneumònia per legionel·la.  
Segon  
La delegació afecta les funcions que siguen exercides per la Direcció General de l'Aigua i els serveis territorials funcionalment dependents d'aquesta en les matèries objecte de la delegació, en els termes municipals inclosos en el Departament de Salut de Vinaròs, tal com aquest és definit, de conformitat amb el que disposa l'article 22 de la Llei 3/2003, de 6 de febrer, d'ordenació sanitària de la Comunitat Valenciana, i l'Ordre de 12 maig 2005, de la Conselleria de Sanitat, de creació dels departaments de salut o normativa que la modifique o substituïsca.  
Tercer  
Les resolucions administratives que s'adopten per delegació han d'indicar expressament aquesta circumstància i es consideraran dictades per l'òrgan delegatori.  
Quart  
No poden delegar-se les competències que s'exercisquen per delegació, per raó d'aquesta resolució.   
Cinqué  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
València, 25 de març de 2010.- El director general de l'Aigua: José María Benlliure Moreno.